Procesul lui Augustin Lazăr în care cere suspendarea revocării din funcția de procuror general se mută de la Alba Iulia la București

Curtea de Apel Alba Iulia a decis, marți, ca dosarul în care Augustin Lazăr cere suspendare procedurii de revocare a sa din funcția de Procuror General al României, declanșată de ministrul Justiției, Tudorel Toader, să se judece la Curtea de Apel București. Prin această decizie Curtea a admis cererea prin care Ministerul Justiției dorea ca dosarul să se judece la Curtea de Apel București.

Augustin Lazăr nu a fost prezent el fiind reprezentat de avocatul Ovidiu Podaru, iar Ministerul Justiției de către consilierul juridic Alexandru Stan.

A fost judecată invocarea excepției de necompetență teritorială a Curții de Apel Alba Iulia de a judeca dosarul, de către reprezentantul Ministerului Justiției.

Consilierul Juridic în pledoaria sa a punctat că litigiul nu este între persoane fizice, Augustin Lazăr și Ministrul Justiției, Tudorel Toader, ci între 2 persoane juridice, Procurorul General al României și Ministerul Justiției.

În acest fel Alexandru Stan, a încercat să demonstreze că instanța la care trebuie judecată cererea de suspendare a procedurii de revocare este Curtea de Apel București, deoarece adresa instituției pe care reclamantul o conduce este la București, nu la Alba Iulia.

Avocatul lui Augustin Lazăr, în replică a subliniat că în litigiul actual este stipulat clar cine sunt părțile: reclamant persoană fizică Augustin Lazăr și pârât Ministerul Justiției.

Astfel, acesta a făcut diferența între domiciliul unei persoane fizice și sediul unei persoane juridice.

Ministrul Tudorel Toader a salutat pe Facebook decizia de strămutare a procesului: